கேள்வி: கல்பனா (கன்னட நடிகை) - துவக்க கால வாழ்க்கை பற்றி தகவல் சொல்.
பதில்: லதா 1943 சூலை 18 அன்று கருநாடகம் தெற்கு கன்னட மாவட்டம் கிருஷ்ணமூர்த்தி, ஜனகம்மா இணையருக்குப் பிறந்தார். குடும்பத்தினரால் இவர் கல்பனா என்று அன்பாக அழைக்கப்பட்டார். இவருக்கு திவாகர் என்ற சகோதரர் உண்டு. கல்பனா தனது இளமைப் பருவத்தின் பெரும்பகுதியை நடிகையான அத்தை சீதம்மாவுடன் கழித்தார். சிறு வயதிலேயே நாடகங்களில் நடிக்க ஆர்வம் கொண்டார். அந்த நேரத்தில் இவர் இந்தியப் பாரம்பரிய நடனங்கள் பயிற்சி பெற்றார். ஒரு போட்டியில் மாநில அளவில் ஒரு விருதைப் பெற்றார். 1961 ஆம் ஆண்டு கன்னட மொழித் திரைப்படமான ''கிட்டூர் சென்னம்மாவில்'' சரோஜாதேவி நடிப்பால் ஈர்க்கப்பட்டு கல்பனா திரைப்படங்களில் நடிக்க விரும்பினார். Cinema Swarasyagalu Part 27 |url=https://www.youtube.com/watch?v=yT0kL31cu30 |publisher=Total Kannada |access-date=26 November 2021 |language=en |date=12 May 2021}} 1960களின் முற்பகுதியில், கல்பனா தன் தாய் மற்றும் சகோதரருடன் வடகன்னட மாவட்டம் திரைப்படம் மற்றும் மேடை நிகழ்ச்சிகளின் அடிப்படைகளைக் கற்கச் சென்றார். பின்னர் இவர் தாவண்கரேக்கு குடிபெயர்ந்தார். அங்கு இவரது உறவினரான சிவகுமாரை சந்தித்தபோது, நடிகர் நரசிம்மராஜு மூலம் நாடக ஆசிரியரும் திரைப்படத் தயாரிப்பாளருமான பி. ஆர். பந்துலுவின் அறிமுகம் கிடைத்தது. பந்துலு 1963 ஆம் ஆண்டு தனது கன்னட திரைப்படமான ''சாகு மகலு''வில் இவரை நடிக்க வைத்தார்.
கேள்வி: கல்பனா (கன்னட நடிகை) - மரபு என்பது என்ன?
பதில்: "மினுகு தாரே" (மின்னும் நட்சத்திரம்) என்ற பட்டத்தைப் பெற்ற நடிகை கல்பனா, கன்னட திரைப்பட ஆர்வலர்கள் மீது செலுத்திய செல்வாக்கு, அவரது மறைவுக்குப் பிறகும் முழுமையாக மறைந்துவிடவில்லை. சிக்கலான மற்றும் சோகமான பாத்திரங்களில் நடிப்பதற்காக அறியப்பட்ட இவர், மருமமான சூழ்நிலையில் இறந்தார். இவர் 1967 முதல் 1972 வரை கன்னடத் திரையுலகத்தை ஆண்டார். மைசூருவைச் சேர்ந்த ஆசிரியரான வி. ஸ்ரீதரா, 79 படங்களில் இவரது வாழ்க்கையையும் பணியையும் விவரிக்கும் 1,114 பக்க நூல் தொகுதியான "ராஜத ரங்கத துருவதரே" என்னும் நூலை வெளியிட்டுள்ளார். அதில் இவர் நடித்த கதாபாத்திரங்கள் பற்றிய விவரங்கள் மற்றும் பல்வேறு இயக்குநர்கள், சக கலைஞர்கள், எழுத்தாளர்கள் போன்றோரின் கருத்துக்கள் உள்ளன. அவர் 21 வயதில் புத்தகம் எழுதும் பணியைத் தொடங்கி, 27 வயதை எட்டும்போது அதை முடித்தார். "இவ்வளவு காலம் இதில் ஈடுபட்ட பிறகும், கல்பனாவின் ஆளுமையை என்னால் முழுமையாகப் புரிந்து கொள்ளவில்லை, ஏனெனில் அவர் ஒரு சிக்கலான பெண்" என்று அவர் கூறுகிறார். இந்தப் புத்தகம் கருநாடக சலனசித்ரா அகாதமி ஏற்பாடு செய்த விழாவில் பெங்களூரில் வெளியிடப்பட்டது.
கேள்வி: கல்பனா (கன்னட நடிகை) - விருதுகள் பற்றி நீங்கள் என்ன அறிந்துள்ளீர்கள்?
பதில்: ; தென்னிந்திய பிலிம்பேர் விருதுகள் * சிறந்த நடிகை – கன்னடம் – ''யாவ ஜன்மத மைத்ரி'' (1972) ; கருநாடக அரசு திரைப்பட விருதுகள் * சிறந்த நடிகை - ''பெள்ளி மோடா'' (1967) * சிறந்த நடிகை - ''ஹன்னெலே சிகுரிடாகா'' (1968) * சிறந்த நடிகை - ''ஷரபஞ்சாரா'' (1971)